Source: https://podpora.financnasprava.sk/435317-OT%C3%81ZKY-PLATN%C3%89-V-PREDCH%C3%81DZAJ%C3%9ACICH-OBDOBIACH
Timestamp: 2019-05-20 02:22:46+00:00
Document Index: 12551343

Matched Legal Cases: ['§ 50', '§ 46', '§ 46', '§ 46', '§46', '§46', '§46', '§ 46', '§ 68', '§ 68', '§ 46', '§ 46', '§ 223', '§ 46', '§ 46', '§ 223', '§ 46', '§ 46', '§ 41', '§ 46', '§ 57', '§ 49', '§52', '§ 50', '§ 46', '§ 52', '§ 52']

Úvod > Daň z príjmov > Daň z príjmov právnickej osoby > Daňová licencia > OTÁZKY PLATNÉ V PREDCHÁDZAJÚCICH OBDOBIACH
Otázka č. 55 – Zrušenie organizačnej zložky v priebehu roku 2016 a DL
K 1. 9. 2016 zriaďovateľ z ČR rozhodol o zrušení organizačnej zložky , ktorá bola súčasne aj stálou prevádzkarňou, umiestnenou na území SR. Má povinnosť organizačná zložka pri podaní DP za obdobie od 1.1.2016 do 31.8.2016 v lehote do 30.11.2016 platiť DL v pomernej výške za 8 mesiacov?
Áno, organizačná zložka má povinnosť platiť pomernú časť DL vo výške 8/12 ročnej výšky DL v lehote na podanie daňového priznania.
Otázka č. 54 - DL vo výške 480 € , neposkytnutie finančného daru a výška podielovej dane
Za rok 2016 obchodná spoločnosť vykázala daňovú stratu. Ide o neplatiteľa DPH a ročný obrat nepresiahol 500 000 €. Spoločnosť nevenovala finančný dar žiadnej neziskovej organizácii a teda môže venovať podiel zaplatenej dane len vo výške 1 % z daňovej povinnosti. Bude môcť z výšky DL v sume 480 € venovať podiel zaplatenej dane občianskemu združeniu ?
Ak daňovník neposkytne finančný dar do lehoty na podanie daňového priznania za rok 2016, môže venovať podiel zaplatenej dane len vo výške 1 % , čo je z povinnej výšky DL 480 € len suma 4,80 €. Avšak podľa § 50 ods.2 písm. b) zákona o dani z príjmov minimálna výška podielovej dane venovaná právnickou osobou je 8 €. Z uvedeného vyplýva, že spoločnosť nemôže venovať podiel zaplatenej dane vybranému prijímateľovi v r. 2016, pretože nie je splnená minimálna výška podielovej dane venovaná právnickou osobou.
Otázka č. 53 -DL vo výške 960 € ,neposkytnutie finančného daru a výška podielovej dane
Daňovník –platiteľ DPH s obratom do 500 000 € ukončil hospodársky rok 31.7.2016 a za zdaňovacie obdobie od 1.8.2015 do 31.7.2016 vykázal stratu. Minimálnu výšku DL musí uhradiť vo výške 960 €. Spoločnosť nevenovala finančný dar neziskovej organizácii, môže venovať podiel zaplatenej dane a v akej výške ?
Ak spoločnosť neposkytla finančný dar do lehoty na podanie daňového priznania za hospodársky rok, ktorý skončil 31.7.2016 (lehota na podanie DP do 31.10.2016), môže venovať podiel zaplatenej dane len vo výške 1 % , čo je z povinnej výšky DL 960 € suma 9,60 €.
Otázka č. 52 -DL vo výške 2 880 € ,poskytnutie finančného daru a výška podielovej dane
Za rok 2016 obchodná spoločnosť so zdaňovacím obdobím kalendárny rok vykázala daňovú povinnosť vo výške 232 €. Ide o platiteľa DPH a ročný obrat presiahol 500 000 €. Spoločnosť venovala finančný dar neziskovej organizácii vo výške 0,5 % zo svojej daňovej povinnosti a teda môže venovať podiel zaplatenej dane vo výške 2 %. Bude môcť venovať podiel zaplatenej dane z celej výšky DL (2 880 €), alebo len z výšky vykázanej daňovej povinnosti (232 €) ?
Ak spoločnosť poskytla finančný dar do lehoty na podanie daňového priznania za 2016 minimálne vo výške 0,5 % zo svojej daňovej povinnosti, môže venovať podiel zaplatenej dane vo výške 2 % z celej výšky DL 2 880 € , teda sumu 57,60 €.
Otázka č. 51 – Zánik nároku na zápočet DL pri vstupe do likvidácie (konkurzu)
Na spoločnosť A bol dňa 17.4.2017 vyhlásený konkurz. Za zdaňovacie obdobie pred vstupom do konkurzu (od 1.1.2017 do 16.4.2017) mala spoločnosť povinnosť zaplatiť pomernú časť DL vo výške 320 € (960/12*4 mesiace), pretože vykázala stratu. Bude mať možnosť započítať si pomernú časť DL v zdaňovacích obdobiach trvajúcich počas konkurzu ?
Nie, pretože to neumožňuje § 46b ods. 8 písm. b) zákona o dani z príjmov. Daňovník v období konkurzu alebo likvidácie stráca nárok na zápočet DL.
Otázka č. 50 – Zánik nároku na zápočet DL pri zlúčení
Obchodná spoločnosť- platiteľ DPH vznikla 3.1.2016 a dňa 12.8.2017 sa zlúči s inou už existujúcou obchodnou spoločnosťou. Obe spoločnosti majú zdaňovacie obdobie kalendárny rok. Za zdaňovacie obdobie roku 2016 spoločnosť nemá povinnosť platiť DL, pretože vznikla 3.1.2016. Za zdaňovacie obdobie od 1.1.2017 do 11.8.2017 má povinnosť zrušená spoločnosť alebo jej právny nástupca podať daňové priznanie, v ktorom vykáže daňovú povinnosť 250 € a obrat k poslednému dňu zdaňovacieho obdobia (k 11.8.2017) vo výške 882 563 €. Má zrušená spoločnosť povinnosť platiť DL a ako je to s jej zápočtom u právneho nástupcu?
Zrušená spoločnosť má povinnosť doplatiť DL v pomernej výške za 8 mesiacov (2 880/12*8) čo je suma 1 920 € v lehote na podanie daňového priznania, teda do 30.11.2017, pretože vykázala daňovú povinnosť len vo výške 250 €. Rozdiel medzi pomernou výškou DL za 8 mesiacov (1 920) a daňovou povinnosťou za 8 mesiacov (250) v sume 1 670 € si však právny nástupca nebude môcť započítať pri podaní daňového priznania za zdaňovacie obdobie od 1.1.2017 do 31.12.2017, pretože mu to neumožňuje § 46b ods. 8 písm. b) zákona o dani z príjmov.
Otázka č. 49 – Zápočet DL pri zrušení bez likvidácie v priebehu roka 2017
Akciová spoločnosť A (platiteľ DPH) so zdaňovacím obdobím kalendárny rok s dosiahnutou výškou obratu do 500 000 € sa zlúčila dňom 1.7.2017 so svojím právnym nástupcom. Za zdaňovacie obdobie od 1.1.2017 do dňa predchádzajúceho rozhodnému dňu (30.6.2017) je povinná podať daňové priznanie. V tomto daňovom priznaní vyšla daňová povinnosť 1 050 €, ktorá je vyššia ako pomerná časť DL za 6 mesiacov 960/12*6= 480€. Za rok 2016 spoločnosť A vykázala daňovú povinnosť 520 € a zaplatila DL vo výške 960,-EUR., Kladný rozdiel medzi DL a vypočítanou daňovou povinnosťou za rok 2016 bol vo výške 440 € (960-520). V akej výške si môže spoločnosť započítať kladný rozdiel medzi zaplatenou DL a vypočítanou daňovou povinnosťou za rok 2016, keď zdaňovacie obdobie pred zrušením bez likvidácie má iba 6 mesiacov?
Kladný rozdiel medzi zaplatenou DL a vypočítanou daňovou povinnosťou za r. 2016 je možné započítať na daňovú povinnosť pred uplatnením preddavkov na daň najviac v troch bezprostredne nasledujúcich zdaňovacích obdobiach nasledujúcich po zdaňovacom období, v ktorom bola DL zaplatená a to len na tú časť daňovej povinnosti, ktorá prevyšuje sumu DL podľa § 46b ods.5 zákona o dani z príjmov. Keďže aj zdaňovacie obdobie pred zlúčením (od 1.1.2017 do 30.6.2017) sa považuje za samostatné zdaňovacie obdobie, je možné započítať si DL z r. 2016 v tomto skrátenom zdaňovacom období do výšky rozdielu medzi DL (960 €) a daňovou povinnosťou za rok 2016 (520 €), teda sumu vo výške 440 €. Z vykázanej daňovej povinnosti za skrátené zdaňovacie obdobie pred zlúčením vo výške 1050 € si môže spoločnosť započítať celú sumu DL z r. 2016 určenú na zápočet vo výške 440 €.
Otázka č. 48 – Zápočet DL pri vstupe do likvidácie alebo konkurzu v priebehu roka 2017
Obchodná spoločnosť neplatiteľ DPH za rok 2016 dosiahla stratu, a pri vykázanom obrate k poslednému dňu zdaňovacieho obdobia vo výške 158 700 € mala povinnosť zaplatiť DL vo výške 480 EUR. K 1.6.2017 vstúpila do likvidácie a za skrátené zdaňovacie obdobie od 1.1.2017 do 31.5.2017 vykázala opäť stratu, preto má spoločnosť povinnosť zaplatiť DL v pomernej výške 200 € (480/12*5 mesiacov).Má spoločnosť možnosť započítať si DL z r. 2016 za zdaňovacie obdobie pred vstupom do likvidácie?
Nie, pretože za skrátené zdaňovacie obdobie pred vstupom do likvidácie nevykázala daňovú povinnosť vyššiu ako je pomerná časť DL. Spoločnosť má povinnosť zaplatiť pomernú časť DL za zdaňovacie obdobie pred vstupom do likvidácie vo výške 200€.
Otázka č. 47 – Vznik nároku na zápočet DL z r.2015 v tlačive DP za zdaňovacie obdobie 2016
Právnická osoba – neplatiteľ DPH so zdaňovacím obdobím kalendárny rok dosiahla za rok 2015 daňovú povinnosť vo výške 200 € a obrat vo výške 58 200 €. DL zaplatila vo výške 480 €. Na zápočet DL v nasledujúcich troch zdaňovacích obdobiach jej ostala suma 280 € (480-200). Za rok 2016 dosiahla obrat vo výške 120 000 € a daň vo výške 1 795 €. Akú sumu DL si môže započítať v daňovom priznaní za rok 2016 a ako vyplní tlačivo daňového priznania právnických osôb za toto zdaňovacie obdobie ak k poslednému dňu roku 2016 už bola registrovaná za platiteľa DPH?
Znázornenie v tlačive DP právnických osôb:
Na r.800 výsledná daň za rok 2016 vo výške 1 795 €;
na r.810 výška DL za rok 2016 v sume 960 €,
na r.910 suma 835 € - ide o kladný rozdiel dane za rok 2016, ktorý prevyšuje DL - rozdiel riadkov 800-810 (1 795-960);
na r.920 suma 280 € - ide o pomernú časť DL z roku 2015, ktorú možno započítať;
na r.1000 suma 1 515 € - ide o výslednú daň zníženú o zápočet DL z roku 2015 - rozdiel riadkov 800-920 (1 795-280). Daňovník súčasne na prvej strane tlačiva DP vyznačí znamienkom „x“ políčko "Započítanie DL podľa §46b ods.5 "
V tabuľke K na riadku 1 v stĺpci 1 uvedie daňovník zdaňovacie obdobie v trvaní od 1.1.2015 do 31.12.2015 , v stĺpci 2 uvedie časť DL z roku 2015 určenú na zápočet vo výške 280 € a rovnako túto sumu uvedie aj v stĺpci 4 riadku 1.Súčasne sumu 280 € uvedie daňovník aj v úhrnnom riadku 5 tabuľky K v stĺpci 4 . Táto istá suma sa prenesie súčasne aj do riadku 920. Nárok na zápočet DL z roku 2015 je plne vyčerpaný v roku 2016, v nasledujúcich dvoch zdaňovacích obdobiach neostala žiadna suma na zápočet DL zaplatenej za rok 2015.
Otázka č. 46 – Nemožnosť nároku na zápočet DL z r.2015 v tlačive DP za zdaňovacie obdobie 2016
Právnická osoba – neplatiteľ DPH so zdaňovacím obdobím kalendárny rok dosiahla za rok 2015 stratu a obrat k 31.12.2015 vo výške 58 200 €. DL zaplatila vo výške 480 €. Na zápočet v nasledujúcich troch zdaňovacích obdobiach jej ostala celá výška DL 480 €. Za rok 2016 dosiahla obrat vo výške 120 000 € , stala sa platiteľom DPH k poslednému dňu roka 2016 a daňovú povinnosť za tento rok vykázala vo výške 157 €. Akú sumu DL si môže započítať v daňovom priznaní za rok 2016 a ako vyplní tlačivo DP právnických osôb?
Daňovník si nemôže v roku 2016 odpočítať DL z roku 2015 , pretože v roku 2016 vykázal daňovú povinnosť nižšiu (157€) ako je výška DL (960€) .
Na r.800 tlačiva DP daň za rok 2016 vo výške 157 €;
na r.810 tlačiva DP výšku DL v sume 960 €;
na r.820 tlačiva DP sumu 803 € - ide o kladný rozdiel medzi DL a daňou za rok 2016 určený na zápočet ako rozdiel riadkov 810-800 (960-157);
na r.900 tlačiva DP sumu 960 € - ide o výšku DL platenú v r.2016
na r.1000 tlačiva DP sumu 960 € - ide o DL , ktorú je daňovník povinný uhradiť v r.2016 , pretože vykázal nižšiu daň za rok 2016 ako je výška DL
Riadky 910,920 a 1000 daňovník nevyplní, pretože nemá nárok na zápočet DL z r.2015 a nevyznačí ani políčko na prvej strane tlačiva DP "Započítanie DL podľa §46b ods.5 "
V tabuľke K na riadku 1 v stĺpci 1 uvedie daňovník zdaňovacie obdobie v trvaní od 1.1.2015 do 31.12.2015, v stĺpci 2 a 5 uvedie celú výšku DL z roku 2015 určenú na zápočet na nasledujúce dva roky v sume 480 € a túto sumu uvedie aj v úhrnnom riadku 5 v stĺpci 5 tabuľky K, ako suma DL určená na zápočet v nasledujúcich dvoch zdaňovacích obdobiach (2017,2018).
Otázka č. 45 – Zápočet DL v tlačive DP za rok 2016 a tabuľka K
Máme nárok na zápočet DL z roku 2016 avšak pri vyplnení tlačiva DP za rok 2016 v elektronickej podobe nám vykazuje systém chybu v tabuľke K a na riadkoch 910,920 a 100. Kde robíme chybu?
Daňovník zrejme nevyznačil znamienkom „x“ na úvodnej strane tlačiva DP právnických osôb políčko "Započítanie DL podľa §46b ods.5 ". Ak vyznačíte toto políčko, systém bude fungovať.
Otázka č. 44– Zápočet DL v tlačive DP za rok 2016
Právnická osoba – neplatiteľ DPH so zdaňovacím obdobím kalendárny rok dosiahla za rok 2015 stratu a obrat vo výške 58 200 €. DL zaplatila vo výške 480 €. Na zápočet v nasledujúcich troch zdaňovacích obdobiach jej ostala celá suma DL z roku 2015 vo výške 480 €. Za rok 2016 dosiahla obrat vo výške 120 000 €, stala sa platiteľom DPH a vykázala daňovú povinnosť vo výške 300 €. Môže si započítať na takto vykázanú daňovú povinnosť DL z roku 2015 ?
Právnická osoba si v r. 2016 nemôže započítať DL z roku 2015, pretože vykázala za toto zdaňovacie obdobie nižšiu daňovú povinnosť (300 €) ako je výška DL (960 €). Zaplatenú DL za rok 2016 si bude môcť započítať v nasledujúcich troch zdaňovacích obdobiach (2017,2018 a 2019), ak vykáže v týchto zdaňovacích obdobiach vyššiu daňovú povinnosť ako je výška DL.
Otázka č. 43– Zápočet DL v tlačive DP za rok 2016 a tabuľka K
Pri podaní DP za rok 2016 sme vykázali nižšiu daňovú povinnosť ako je výška DL, znamená to teda, že nemáme nárok na zápočet DL z roku 2015, ktorú sme zaplatili vo výške 960 € (za r.2015 vykázaná strata).Máme napriek tomu vyplniť tabuľku K týkajúcu sa zápočtu DL z roku 2015 ?
Tabuľka K má názov Evidencia a zápočet DL podľa § 46b zákona. Vzhľadom k uvedenému daňovník vyplní tabuľku K v DP za rok 2016, kde vyplní riadok 1 -stĺpec 2 a 5 a úhrnný riadok 5 stĺpec 5 , pretože zo zaplatenej DL za rok 2015 vo výške 960 € vzniká nárok na zápočet ešte v zdaňovacích obdobiach 2017 a 2018. Ide o vašu evidenciu aj evidenciu správcu dane týkajúcu sa zápočtu DL v nasledujúcich zdaňovacích obdobiach .
Otázka č. 42– Zápočet DL v tlačive DP za rok 2016 a tabuľka K
Pri podaní DP za rok 2016 nám vznikla povinnosť platiť DL vo výške 2 880 €, pretože sme vykázali stratu. Výška tejto DL nám ostáva na zápočet v nasledujúcich troch zdaňovacích obdobiach 2017,2018 a 2019. Máme povinnosť výšku tejto DL z roku 2016 určenú na zápočet uvádzať v tabuľke K v daňovom priznaní za rok 2016?
Podľa Poučenia k vyplneniu DP právnických osôb sa v tabuľke K za rok 2016 nevyplní DL z r.2016, na ktorú vzniká nárok na zápočet v nasledujúcich troch zdaňovacích obdobiach. Výška DL z r.2016 určená na zápočet sa vykáže v tlačive DP za zdaňovacie obdobie 2017.
Otázka č. 41 – DL a novovzniknutý daňovník
Otázka č. 40 - DL a neziskové organizácie
Otázka č. 39 - DL a bytové družstvá
Otázka č. 38 – DL a zrušenie bez likvidácie
Otázka č. 37 – DL a zrušenie bez likvidácie v r. 2017
Otázka č. 36 – DL a späť vzatie návrhu na zrušenie bez likvidácie podľa § 68 ods.6 Obchodného zákonníka
Otázka č. 35 – DL a zrušenie bez likvidácie podľa § 68 ods.6 Obchodného zákonníka v predchádzajúcich ZO
Otázka č. 34 - DL a pozemkové spoločenstvá
Otázka č. 33 - DL a pozemkové spoločenstvá
Otázka č. 32– DL a daňovník v konkurze a likvidácii
Otázka č. 31 - DL a verejná obchodná spoločnosť a komanditná spoločnosť
Otázka č. 30 – DL a prerušenie živnosti, nevykonávanie činnosti
Otázka č. 29 – DL a daňovník prevádzkujúci chránenú dielňu alebo chránené pracovisko
Otázka č. 28- DL a daňovník prevádzkujúci chránenú dielňu alebo chránené pracovisko
Otázka č. 27– Spoločník v jednoosobovej s r. o bez pracovnej zmluvy a DL
V jednoosobovej spoločnosti s ručením obmedzeným spoločník (zdravotne postihnutý), ktorý je súčasne konateľom nemá uzatvorenú pracovnú zmluvu. Musí platiť plnú výšku DL aj keď je zdravotne postihnutý?
Podľa § 46b ods. 3 zákona o dani z príjmov u daňovníka, ktorého priemerný evidenčný počet zamestnancov vo fyzických osobách so zdravotným postihnutím za zdaňovacie obdobie je najmenej 20 % z celkového priemerného evidenčného počtu zamestnancov vo fyzických osobách podľa osobitného predpisu, ktorým je Vyhláška Štatistického úradu SR č. 358/2011 Z. z., ktorou sa vydáva Program štátnych štatistických zisťovaní na roky 2012 až 2014 v znení neskorších predpisov, sa daňová licencia podľa § 46b ods. 2 ZDP znižuje na polovicu.
Podľa uvedenej vyhlášky percento priemerného evidenčného počtu zamestnancov vo fyzických osobách so zdravotným postihnutím za zdaňovacie obdobie z celkového priemerného evidenčného počtu zamestnancov vo fyzických osobách sa počíta zo štvrťročného výkazu o práci (Práca 2-04). V 5. module výkazu o práci sú vymedzení zamestnanci, ktorí do evidenčného počtu zamestnancov patria, ako aj zamestnanci, ktorí sa do evidenčného počtu zamestnancov nezahŕňajú a spôsob výpočtu priemerného evidenčného počtu zamestnancov vo fyzických osobách. Do evidenčného počtu zamestnancov - okrem iných - nepatria ani osoby, s ktorými boli uzatvorené dohody o prácach vykonávaných mimo pracovného pomeru (§§ 223 až 228a Zákonníka práce), fyzické osoby v právnom vzťahu, ktoré podľa novely zákona č. 461/2003 Z. z. o sociálnom poistení v znení neskorších predpisov s účinnosťou od 01. 01. 2011 nadobudli postavenie zamestnanca (napr. členovia predstavenstva, štatutárneho orgánu, správnej a dozornej rady, kontrolnej komisie a iného správneho orgánu právnickej osoby, komanditisti komanditnej spoločnosti, osoby pracujúce na príkazné zmluvy, konatelia firiem, likvidátori, prokuristi a nútení správcovia, poslanci obecných a mestských zastupiteľstiev a poslanci zastupiteľstiev samosprávnych krajov) a ktoré nie sú v pracovnom pomere k organizácii (pre štatistické účely sa nepovažujú za zamestnancov).
V prípade jednoosobovej s. r. o., ktorá nezamestnáva žiadnych zamestnancov a jej spoločník je zdravotne postihnutou osobou, ktorý nemá so spoločnosťou uzatvorenú pracovnú zmluvu, nie je možné znížiť sumu daňovej licencie na polovicu podľa § 46b ods. 3 zákona o dani z príjmov.
Otázka č. 26 – Priemerný evidenčný počet zamestnancov so ZPS
Ako sa počíta priemerný evidenčný počet zamestnancov pre účely zníženia platenia DL na polovičnú výšku?
Percento priemerného evidenčného počtu zamestnancov vo fyzických osobách so zdravotným postihnutím za zdaňovacie obdobie na celkovom priemernom evidenčnom počte zamestnancov vo fyzických osobách sa počíta na základe Vyhlášky Štatistického úradu SR č.358/2011 Z. z., ktorou sa vydáva Program štátnych štatistických zisťovaní na roky 2012 až 2014 v znení neskorších predpisov a to konkrétne zo štvrťročného výkazu o práci. Do evidenčného počtu zamestnancov sa zahrnú všetci stáli aj dočasní zamestnanci, ktorí sú v pracovnom, služobnom alebo členskom pomere k organizácii ako aj volení funkcionári, ktorí nevykonávajú činnosť v pracovnom pomere. Ak takto zistený priemerný evidenčný počet zamestnancov so ZPS je viac ako 20 % z celkového priemerného počtu zamestnancov vo fyzických osobách, znižuje sa výška DL na polovicu (240 € u neplatiteľa DPH s ročným obratom do 500 000 €,480 € u platiteľa DPH s ročným obratom do 500 000 €,1 440 € ak ročný obrat prevýši 500 000 € bez ohľadu na osobu platiteľa DPH).
Otázka č. 25 – Zamestnanci zamestnaní na dohodu
Ak zamestnávame zamestnancov na dohodu, počítajú sa do priemerného evidenčného počtu zamestnancov vo fyzických osobách so zdravotným postihnutím pre účely úľavy na DL podľa § 46b ods. 3 zákona o dani z príjmov?
Osoby, s ktorými boli uzavreté dohody o prácach vykonávaných mimo pracovného pomeru (§ 223 až 228a Zákonníka práce) nie sú zahrnutí do priemerného evidenčného počtu zamestnancov, a teda z titulu ich zamestnávania sa nemôžu započítavať do stavu zamestnancov pre účely zníženia DL na polovicu.
Otázka č. 24 – Zlúčenie, splynutie, rozdelenie obchodných spoločností od r. 2017
Dve obchodné spoločnosti so zdaňovacím obdobím kalendárny rok sa zlúčia k 1.3.2017. V akej výške budú platiť DL?
Povinnosť podať daňové priznanie za zdaňovacie obdobie od 1.1.2017 do 28.2.2017 vzniká v lehote do 31.5.2017, ak nebude predlžená lehota na podanie daňového priznania. Za predpokladu, že zrušená spoločnosť vykáže ku koncu zdaňovacieho obdobia (k 28.2.2017) daňovú stratu, obrat vo výške 285 600 € a nebude platiteľom DPH, vznikne jej povinnosť platiť DL vo výške 2/12 zo sumy 480 €, teda 80 € (480/12*2). Právny nástupca platí DL podľa podmienok uvedených v § 46b zákona o dani z príjmov.
Otázka č. 24- Vstup do likvidácie a konkurzu v r. 2017
Dňa 1. apríla 2017 sme vstúpili do likvidácie. Ako budeme platiť DL?
Ak ide o daňovníka s kalendárnym rokom, ktorý v r. 2017 vstúpi do likvidácie, alebo bude na neho vyhlásený konkurz za zdaňovacie obdobie samotnej likvidácie a konkurzu DL neplatí. Ale za zdaňovacie obdobie od 1.1.2017 do 31.3. 2017 (do dňa predchádzajúceho vstupu do likvidácie), ktoré sa považuje za samostatné zdaňovacie obdobie, má spoločnosť povinnosť podať DP v lehote do troch mesiacov po jeho skončení a zaplatiť DL v pomernej výške 3/12 zo stanovenej výšky DL, po splnení podmienok uvedených v § 46b zákona o dani z príjmov.
Otázka č. 23- Zmena právnej formy v r. 2017
Spoločnosť zmenila právnu formu zo spoločnosti s ručením obmedzeným (s. r. o.) na komanditnú spoločnosť (k. s.) od 01.06.2017. Spoločnosť (s. r. o.) podala daňové priznanie za zdaňovacie obdobie od 01.01.2017 do 31.05.2017, v ktorom uviedla nulovú daňovú povinnosť. Akým spôsobom budú platiť daňovú licenciu spoločnosť s ručením obmedzeným a komanditná spoločnosť ?
Podľa § 41 ods.7 zákona o dani z príjmov pri zmene právnej formy daňovníka z s. r. o. na k. s. sa končí zdaňovacie obdobie dňom predchádzajúcim dňu zápisu zmeny do obchodného registra. Nové zdaňovacie obdobie sa začína dňom zápisu zmeny do obchodného registra a trvá do dňa, keď by sa skončilo zdaňovacie obdobie daňovníka, ak by k zmene právnej formy nedošlo.V tomto prípade vznikajú spoločnosti v roku 2017 dve zdaňovacie obdobia – jedno od 01.01.2017 do 31.05.2017 (za obdobie právnej formy s. r. o.) a druhé od 01.06.2017 do 31.12.2017 (za obdobie právnej formy k. s.), spoločnosť si za každé zdaňovacie obdobie vypočíta DL v pomernej výške v súlade s § 46b ods. 6 zákona o dani z príjmov
Otázka č. 22- Zmena právnej formy v r. 2017
Spoločnosť zmenila právnu formu zo spoločnosti s ručením obmedzeným (s. r. o.) na akciovú spoločnosť (a. s.) od 01.10.2017. Bude aj v tomto prípade daňovník platiť DL v pomernej výške ?
Pri zmene právnej formy daňovníka z s. r. o. na a. s. (resp. na družstvo alebo naopak) nedochádza k ukončeniu zdaňovacieho obdobia a daňovník pokračuje ako keby ku zmene právnej formy nedošlo. Spoločnosť pri podaní DP za predpokladu zdaňovacieho obdobia kalendárny ak nevykáže vyššiu daňovú povinnosť ako je stanovená výšky DL, platí DL v ročnej výške v závislosti od dosiahnutého obratu a štatútu platiteľa DPH k poslednému dňu zdaňovacieho obdobia (k 31.12.2017).
Otázka č. 21 – DL a prechod z kalendárneho roka na hospodársky rok v r. 2017
Správcovi dane sme oznámili prechod z kalendárneho roka na hospodársky rok od 1.7.2017. Máme povinnosť za obdobie od 1.1. do 30.6.2017, ktoré je samostatným zdaňovacím obdobím platiť DL v lehote do troch mesiacov po skončení zdaňovacieho obdobia, teda do 30.9.2017 ?
Áno, DL v pomernej výške 6/12 z ročnej výšky DL máte povinnosť uhradiť v lehote na podanie daňového priznania (do 30.9.2017), ak neoznámite správcovi dane jej predĺženie.
Otázka č. 20 - Lehota na zaplatenie DL
Kedy je daňová licencia splatná ? Ak si predĺžim lehotu na podanie daňového priznania, predlžuje sa aj splatnosť DL?
Právnické osoby mali povinnosť prvýkrát platiť DL za zdaňovacie obdobie kalendárneho roka 2014 v zákonnej lehote na jeho podanie do 31.3.2015. Ak si daňovník predlží lehotu na podanie daňového priznania za rok 2016 napríklad do 30.6.2017, DL je splatná v tejto lehote.
Otázka č. 19- DL a splátkový kalendár, odklad platenia dane
Môžem požiadať o zaplatenie daňovej licencie na základe splátkového kalendára, alebo na základe žiadosti o odklad platenia dane ?
Áno, uvedený postup je možný pri dodržaní podmienok uvedených v § 57 daňového poriadku.
Otázka č. 18 – Podmienky platenia DL
Otázka č. 17 – Podmienky platenia DL
Otázka č. 16 - Osoba platiteľa DPH a DL
Otázka č.15 - Zrušenie registrácie DPH v priebehu roka a DL
Otázka č. 14 – Fyzická osoba a DL
Otázka č. 13 - Definícia ročného obratu vo vzťahu k DL
Otázka č.12– Zápočet DL pri podaní DP v priebehu roka 2015 v tlačive daňového priznania
Na ktorom riadku tlačiva DP uvedieme zápočet DL z roku 2014, ak sme 15.7.2015 vstúpili do likvidácie a za zdaňovacie obdobie pred vstupom do likvidácie (od 1.1.2015 do 14.7.2015)sme vykázali vyššiu daňovú povinnosť ako je pomerná časť DL za 7 mesiacov a teda máme nárok na zápočet DL z roku 2014?
Ak daňovník zaplatil DL za zdaňovacie obdobie roka 2014 a v roku 2015 je jeho zdaňovacie obdobie kratšie ako kalendárny rok, pričom posledný deň lehoty na podanie daňového priznania mu pripadne do 31.12.2015, je povinný použiť tlačivo daňového priznania č. MF/9901/2014-721 (platné za zdaňovacie obdobie roka 2014).
Ak daňovník vykáže za kratšie zdaňovacie obdobie roka 2015 daňovú povinnosť v takej výške, že bude možné započítať celú DL, resp. jej časť, zaplatenú za zdaňovacie obdobie roka 2014, potom v tlačive DP vykáže daň po zápočte DL z predchádzajúceho zdaňovacieho obdobia na riadku 950, pričom spôsob výpočtu započítania DL a vyčíslenie výslednej dane po zápočte DL z predchádzajúceho zdaňovacieho obdobia uvedie v DP v časti V - Miesto pre osobitné záznamy daňovníka a zároveň vyplnil tabuľku K – Evidencia a zápočet DL.
V tabuľke K na riadku r. 1, v stĺpci 1 uvedie kratšie zdaňovacie obdobie roka 2015, tzn. zdaňovacie obdobie, za ktoré podáva DP, na r. 1, v stĺpci 2 a 5 uvedie 0, na r. 2, v stĺpci 1 uvedie predchádzajúce zdaňovacie obdobie, tzn. zdaňovacie obdobie od 01.01.2014 do 31.12.2014. Na r. 2, v stĺpci 2 uvedie kladný rozdiel DL z predchádzajúceho zdaňovacieho obdoba určený na zápočet. Na r. 2, v stĺpci 4 uvedie sumu kladného rozdielu, ktorú si odpočítal v príslušnom zdaňovacom období (tú istú sumu uvedie aj na r. 5, v stĺpci 4). Na r. 2, v stĺpci 5 uvedie rozdiel, ktorý mu zostane na zápočet v nasledujúcich zdaňovacích obdobiach, resp. 0, ak si odpočítal celý kladný rozdiel (tú istú sumu uvedie aj na r. 5, v stĺpci 5).
Otázka č. 11– Hospodársky rok začatý v r. 2013 a skončený v r. 2014 a DL.
K 30.6.2014 sme ukončili hospodársky rok , ktorý sme začali 1.7.2013. Máme povinnosť platiť DL?
Nie, DL budete platiť až po skončení hospodárskeho roka, ktorý začal 1.7.2014 a skončí 30.6.2015. Ide o to, že DL sa prvýkrát uplatní až za zdaňovacie obdobie, ktoré začne najskôr od 1.januára 2014.
Otázka č. 10– Prechod z kalendárneho roka na hospodársky rok v r. 2014 a DL.
K 30.9.2015 sme ukončili hospodársky rok , ktorý sme začali 1.10.2014. Máme povinnosť platiť DL, v akej výške a v akej lehote ?
DL má povinnosť daňovník platiť daňovník za zdaňovacie obdobie pred zmenou zdaňovacieho obdobia z kalendárneho roka na hospodársky rok v trvaní od 1.1.2014 do 30.9.2014 ( v pomernej časti za 9 mesiacov), ktorú však uhradí až pri podaní DP po skončení hospodárskeho roka spolu s ročnou výškou DL za obdobie hospodárskeho roka v trvaní od 1.10.2014 do 30.9.2015 v lehote do 31.12.2015.
Otázka č. 9 – Prechod z kalendárneho roka na hospodársky rok v r. 2015 a DL.
K 30.9.2016 sme ukončili hospodársky rok , ktorý sme začali 1.10.2015. Máme povinnosť platiť DL, v akej výške a v akej lehote?
DL má povinnosť daňovník platiť daňovník za zdaňovacie obdobie pred zmenou zdaňovacieho obdobia z kalendárneho roka na hospodársky rok v trvaní od 1.1.2015 do 30.9.2015 ( v pomernej časti za 9 mesiacov), ktorú uhradí pri podaní DP v lehote do 31.12.2015. Za obdobie hospodárskeho roka v trvaní od 1.10.2015 do 30.9.2016 zaplatí DL v ročnej výške v lehote na podanie DP do 31.12.2016.
Otázka č. 8 – DL a prechod z kalendárneho roka na hospodársky rok v r. 2014
Správcovi dane sme oznámili prechod z kalendárneho roka na hospodársky rok od 1.7.2014. Máme povinnosť za obdobie od 1.1. do 30.6.2014, ktoré je samostatným zdaňovacím obdobím platiť DL v lehote do troch mesiacov po skončení zdaňovacieho obdobia, teda do 30.9.2014 ?
V tomto prípade bude daňovník za zdaňovacie obdobie od 1.1.2014 do 30.6.2014 platiť DL v pomernej časti 6/12 zo stanovenej výšky DL. Platba pomernej časti DL však prebehne až po skončení hospodárskeho roka, ktorým je obdobie od 1.7.2014 do 30.6.2015 v lehote na podanie DP, teda do 30.9.2015, za predpokladu, že nebude predĺžená lehota na podanie .
Otázka č. 7- Zlúčenie, splynutie, rozdelenie obchodných spoločností v r.2014
Spoločnosť s ručením obmedzeným so zdaňovacím obdobím kalendárny rok sa k 1.8.2014 zlúčila s inou spoločnosťou so zdaňovacím obdobím kalendárny rok (obe spoločnosti sú platiteľmi DPH). Ako budú platiť DL v r. 2014?
Za zdaňovacie obdobie od 1.1.2014 do 31.7.2014 zrušený daňovník má povinnosť podať daňové priznanie v lehote podľa § 49 ods. 2 alebo 3 zákona o dani z príjmov, ale DL za toto zdaňovacie obdobie neplatí, pretože v zdaňovacom období roku 2014 platí DL len daňovník, ktorý zmenil zdaňovacie obdobie z kalendárneho roka na hospodársky rok. DL bude platiť právny nástupca v závislosti od vykázanej výšky obratu ku koncu svojho zdaňovacieho obdobia – teda k 31.12.2014.
Otázka č. 6 - Vstup do likvidácie v r. 2014 a DL
Obchodná spoločnosť so zdaňovacím obdobím kalendárny rok vstúpila dňa 17.3.2014 do likvidácie (konkurzu). Má povinnosť za obdobie od 1.1.2014 do 16.3.2014, ktoré je samostatným zdaňovacím obdobím platiť daňovú licenciu?
Výnimočne pre rok 2014 platilo, že ak spoločnosť v kalendárnom roku 2014 vstúpila do likvidácie alebo konkurzu, za zdaňovacie obdobie pred touto zmenou DL neplatila (§52za ods.8 zákona o dani z príjmov). Uvedený stav sa však aplikoval len na prípady vstupu do likvidácie alebo konkurzu v priebehu kalendárneho roka 2014. Ak by daňovník vstúpil do likvidácie alebo bol na neho vyhlásený konkurz od 1.1. 2015 a neskôr , za toto skrátené zdaňovacie obdobie pred vstupom do likvidácie alebo konkurzu, má daňovník povinnosť platiť DL v pomernej výške podľa počtu kalendárnych mesiacov, počas ktorých zdaňovacie obdobie pred vstupom do likvidácie alebo konkurzu trvá.
Otázka č. 5 - Prechod z kalendárneho roka na hospodársky rok v r.2014 a výpočet pomernej časti DL
Daňovník - neplatiteľ DPH, ktorý vznikol v r.2011, zmenil zdaňovacie obdobie z kalendárneho roka na hospodársky rok 1.8.2014. V daňovom priznaní za zdaňovacie obdobie od 1.1.2014 do 31.7.2014 vykázal daňovú povinnosť 260 € a dosiahol obrat vo výške 125 000 €. Ako bude platiť DL?
Daňovú povinnosť vo výške 260 € uhradí v lehote na podanie daňového priznania za skrátené zdaňovacie obdobie (do 31.10.2014). Rozdiel medzi pomernou výškou DL vo výške 280 € (480/12*7) a daňovou povinnosťou (260 €) vo výške 20 € uhradí daňovník až v lehote na podanie daňového priznania za hospodársky rok, ktorý začal v roku 2014 a skončí v roku 2015.
Otázka č. 4 - DL vo výške 480 €, neposkytnutie finančného daru a výška podielovej dane v r. 2014
Za rok 2014 vykázal daňovník daňovú stratu. Nebol platiteľ DPH a ročný obrat nepresiahol 500 000 €. Pretože daňovník nevenoval finančný dar žiadnej neziskovej organizácii, môže venovať podiel zaplatenej dane len vo výške 1,5 % z daňovej povinnosti. Môžeme z výšky DL v sume 480 €, ktorú budeme musieť zaplatiť, venovať podiel zaplatenej dane občianskemu združeniu vo výške 1,5 % ?.
Ak ste neposkytli finančný dar do lehoty na podanie daňového priznania za rok 2014, môžete venovať podiel zaplatenej dane len vo výške 1,5 % , čo je z povinnej výšky DL 480 € len suma 7,20 €. Avšak podľa § 50 ods.2 písm. b) zákona o dani z príjmov minimálna výška podielovej dane venovaná právnickou osobou je 8 €. Z uvedeného vyplýva, že nemôžete venovať podiel zaplatenej dane vybranému prijímateľovi za rok 2014, pretože nesplníte výšku minimálnej sumy podielovej dane venovanú právnickou osobou.
Otázka č. 3 - DL vo výške 480 €, poskytnutie finančného daru a výška podielovej dane v r. 2014
Za rok 2014 daňovník vykázal daňovú povinnosť 120 €. Nebol platiteľ DPH a obrat nepresiahol 500 000 €. Môžeme z výšky DL v sume 480 €, ktorú budeme musieť zaplatiť venovať podiel zaplatenej dane občianskemu združeniu vo výške 2 %, ak sme poskytli finančný dar neziskovej organizácii do lehoty na podanie DP za toto zdaňovacie obdobie?
V § 46b ods. 10 zákon o dani z príjmov umožňuje venovať podielovú daň vybraným prijímateľom z celej výšky zaplatenej daňovej licencie. Ak ste poskytli finančný dar do lehoty na podanie daňového priznania za rok 2014 akejkoľvek neziskovej organizácii vo výške minimálne 0,5 % z vašej daňovej povinnosti z r. 2014, môžete venovať podiel zaplatenej dane vo výške 2 % , čo je z výšky DL 480 € suma 9,60 € (480*2%) vybranému prijímateľovi.
Otázka č. 2 – Zrušenie organizačnej zložky v priebehu roku 2014 a DL
K 1.9.2014 zriaďovateľ z ČR rozhodol o zrušení organizačnej zložky umiestnenej na území SR. Má povinnosť organizačná zložka pri podaní DP za obdobie od 1.1.2014 do 31.8.2014 v lehote do 30.11.2014 platiť DL v pomernej výške za 8 mesiacov?
DL v roku 2014 platí len daňovník, ktorý zmenil zdaňovacie obdobie z kalendárneho roka na hospodársky rok podľa § 52za ods. 9 spolu s DL za bezprostredne nasledujúce zdaňovacie obdobie (teda až po skončení hospodárskeho roka). Ak sa organizačná zložka zrušila v priebehu roku 2014, DL neplatí.
Otázka č. 1 – Hospodársky rok, ktorý začal v r. 2013 a skončil v r. 2014 a DL
Daňovník, ktorý vznikol v r. 2012 má zdaňovacie obdobie hospodársky rok v trvaní od 1.9.2013 do 31.8.2014. Ako bude platiť DL?
Za zdaňovacie obdobie od 1.9.2013 do 31.8.2014 nemá povinnosť platiť DL, pretože § 52za ods.6 zákona o dani z príjmov ukladá povinnosť platiť DL až na zdaňovacie obdobie, ktoré začína najskôr od 1.1.2014. Daňovník bude platiť DL prvýkrát až za zdaňovacie obdobie trvajúce od 1.9.2014 do 31.8.2015.